Melktertdag: Maroela-lesers deel gunstelingresep, -herinneringeArgieffoto (Foto: Theana Breugem/FAK) Met Nasionale Melktertdag wat vandag (27 Februarie) gevier word, het Maroela Media sy lesers gevra om hulle spesiaalste, oorspronklikste of gewildste melktert-oomblikke te deel. Hier is ŉ paar: Maroela Media-leser Leoni de Coning vertel sy het tydens die eerste paar maande van die inperkingsperiode elke dag iets gebak of gebrou wat sy nog nooit voorheen self gemaak het nie. “Al wat leef en beef was ‘mos’ bobaaskokke. Ek inkluis,” sê sy skertsend. Toe die dag kom om melktert te maak, het haar man voet by stuk gehou dat De Coning sy niggie se resep moet maak, omdat dit glo “die beste melktert in die wêreld is”. “Ek het dit toe gedoen en haar resep in die hande gekry. Dit is ŉ heerlike resep met kondensmelkvulsel en ŉ tennisbeskuitjiekors, maar dit is ook baie soet,” vertel De Coning. In dieselfde tyd het haar kleinneef toevallig “Ouma se melktert” gemaak en daarmee op hulle familie se WhatsApp-groep gespog. De Coning kon nie dié melktert met sy gebakte koekiekors weerstaan nie en het dit sommer net daar en dan gemaak. “Dit het vorentoe gesmaak, en met die koekiedeeg wat oorbly, maak ek dan vingerkoekies met konfyt.” Haar man het egter voet by stuk gehou dat sy niggie se resep steeds lekkerder is. Toe besluit De Coning om hom te fnuik met ŉ gekombineerde melktertresep: ŉ dubbele vreugde. “Ek het my kleinneef se vulsel gemaak saam met die gebakte tennisbeskuitjiekors van Ouma se resep. Ha! Ha! Ha! My man dink steeds dit is sy niggie se resep (toe nie). Ek reken dit is best of both.” Argieffoto Hierdie Chinese rolletjies (spring rolls) met melktertvulsel kom van Maroela-leser Riana Swart af. Bestanddele Metode “Die rolletjies kan warm of koud voorgesit word, maar ek reken dit smaak eintlik lekkerder wanneer dit ŉ rukkie gestaan en effens afgekoel het,” sê Swart. Melktertmeester-stel in Maroela se aanlyn winkel, Die Koöperasie Of jy nou vieruur al in die kombuis staan om voor sonsopkoms te bak en bekommerd is daaroor om die veerligte lagies in die deeg te kry en of jy die vinnigste, maklikste resep wil probeer, koop solank dié baie spesiale Melktertmeester-stel in Maroela se aanlyn winkel, Die Koöperasie, vir slegs R250. Dié stel bevat alles wat jy nodig het en moet weet om ŉ melktertmeester te word: wenke van ŉ melktertmeester, twee resepte (ŉ maklike en vinnige melktertresep en ŉ melktertresep vir diegene wat hul geliefdes wil beïndruk), die mooiste maroelaboom-stensil om jou liefde vir Afrikaans en melktert te bewys, ŉ bietjie kaneel en boonop ŉ boereporselein-blikbord om jou varsgebakte melktert in voor te sit. Dis mos nou lekker, Maroela!